Йәйге эҫе көндә йылға-күл буйынан да һәйбәтерәк урын бармы икән? Сынығыу, һаулыҡты нығытыу өсөн дә һыу - иң яҡшыһы. Әммә ял шатлыҡ-ҡыуаныс ҡына килтерһен тиһәгеҙ, хәүефһеҙлек талаптарын үтәү мөһим. Бигерәк тә балаларға иғтибарлы булырға кәрәк. Быйыл ғына йыл башынан республикала 13 үҫмер һыуға батты. Статистика мәғлүмәттәренә ҡарағанда уларҙың күбеһе ата-әсә ҡарауы аҙыраҡ булған ғаиләләрҙән. Өлкәндәр араһында ла бәләгә осраусылар күп.